CELEX: 32021D1856
Language: lt
Date: 1634515200000
Title: Tarybos sprendimas (ES) 2021/1856 2021 m. spalio 18 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Tuniso Respublikos asociaciją, dėl ES ir Tuniso strateginių prioritetų galiojimo pratęsimo, kol Asociacijos taryba priims naujus atnaujintus strateginius prioritetus

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 374/60
               
            
         TARYBOS SPRENDIMAS (ES) 2021/1856
         2021 m. spalio 18 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Tuniso Respublikos asociaciją, dėl ES ir Tuniso strateginių prioritetų galiojimo pratęsimo, kol Asociacijos taryba priims naujus atnaujintus strateginius prioritetus
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     1995 m. liepos 17 d. buvo pasirašytas ir 1998 m. kovo 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Tuniso Respublikos asociaciją, (1) (toliau – Susitarimas);
                  
               
                     (2)
                  
                  
                     savo Sprendimu Nr. 1/2018 (2) Asociacijos taryba priėmė ES ir Tuniso strateginius prioritetus;
                  
               
                     (3)
                  
                  
                     pasikeisdamos laiškais abi pusės susitarė, kad ES ir Tuniso strateginių prioritetų, kaip pagrindinio jų partnerystės stiprinimo dokumento, galiojimas turėtų būti pratęstas, kol bus priimti nauji atnaujinti strateginiai prioritetai;
                  
               
                     (4)
                  
                  
                     pagal Susitarimo 80 straipsnį Asociacijos taryba turi įgaliojimus priimti sprendimus, kad būtų pasiekti Susitarimo tikslai;
                  
               
                     (5)
                  
                  
                     Asociacijos taryba, taikydama rašytinę procedūrą, turi priimti sprendimą pratęsti strateginių prioritetų galiojimą, kol Asociacijos taryba priims naujus atnaujintus strateginius prioritetus;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, kadangi Asociacijos tarybos sprendimas turės teisinę galią;
                  
               
                     (7)
                  
                  
                     todėl Sąjungos pozicija Asociacijos taryboje turėtų būti grindžiama Asociacijos tarybos sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Tuniso Respublikos asociaciją, dėl ES ir Tuniso strateginių prioritetų galiojimo pratęsimo, kol Asociacijos taryba priims naujus atnaujintus strateginius prioritetus, grindžiama Asociacijos tarybos sprendimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 97, 1998 3 30, p. 2.
         
            (2)  2018 m. lapkričio 9 d. ES ir Tuniso asociacijos tarybos sprendimas Nr. 1/2018, kuriuo patvirtinami ES ir Tuniso 2018–2020 m. laikotarpio strateginiai prioritetai (OL L 293, 2018 11 20, p. 39).
         
            (3)  Žr. dok. ST 12265/21 (http://register.consilium.europa.eu).